CELEX: 52010PC0130
Language: lt
Date: 2010-04-08
Title: Pasiūlymas Tarybos reglamentas (ES) Nr. …/2010 kuriuo iš dalies keičiamas Reglamentas (EB) Nr. 234/2004 dėl tam tikrų ribojančių priemonių Liberijai (bendrai pateikta ES vyriausiojo įgaliotinio užsienio reikalams ir saugumo politikai ir Komisijos)

|

52010PC0130

Pasiūlymas Tarybos reglamentas (ES) Nr. …/2010 kuriuo iš dalies keičiamas Reglamentas (EB) Nr. 234/2004 dėl tam tikrų ribojančių priemonių Liberijai (bendrai pateikta ES vyriausiojo įgaliotinio užsienio reikalams ir saugumo politikai ir Komisijos)  /* KOM/2010/0130 galutinis - NLE 2010/0072 */  

	[pic] | EUROPOS KOMISIJA |Briuselis, 2010.4.8KOM(2010)130 galutinis2010/0072 (NLE)PasiūlymasTARYBOS REGLAMENTAS (ES) Nr. …/2010kuriuo iš dalies keičiamas Reglamentas (EB) Nr. 234/2004 dėl tam tikrų ribojančių priemonių Liberijai(bendrai pateikta ES vyriausiojo įgaliotinio užsienio reikalams ir saugumo politikai ir Komisijos)AIŠKINAMASIS MEMORANDUMAS1.  Bendrojoje pozicijoje 2004/137/BUSP numatytas priemonių, nustatytų JT Saugumo Tarybos rezoliucijoje 1521 (2003), įgyvendinimas, taip pat draudimas teikti su karine veikla susijusią techninę pagalbą. Joje taip pat numatytas draudimas teikti su karine veikla susijusią finansinę pagalbą. Remiantis ta bendrąja pozicija, Tarybos reglamentu (EB) Nr. 234/2004[1] įvedamas visuotinis draudimas bet kokiam asmeniui, subjektui ar įstaigai Liberijoje arba naudojimui Liberijoje teikti su karine veikla susijusią techninę pagalbą, finansavimą arba finansinę pagalbą.2.  2008 m. vasario 12 d. Taryba priėmė 2008 m. vasario 12 d. Bendrąją poziciją 2008/109/BUSP, kuria šios priemonės patvirtintos ir kartu su kitomis priemonėmis sujungtos į vieną bendrąją poziciją.3.  2009 m. gruodžio 17 d. JT Saugumo Taryba priėmė Rezoliuciją 1903 (2009), kuria iš dalies pakeistos nevyriausybiniams subjektams ir asmenims, veikiantiems Liberijos teritorijoje, taikomos JT ribojančios priemonės dėl ginklų ir su jais susijusios techninės įrangos, taip pat su karine veikla susijusios techninės pagalbos, finansavimo ir finansinės pagalbos teikimo. Ginklų ir su jais susijusios techninės įrangos eksportas ir su karine veikla susijusios pagalbos, konsultacijų ir mokymo teikimas Liberijos vyriausybei nebedraudžiamas. Vadovaudamasi šia rezoliucija Taryba priėmė Sprendimą 2010/129/BUSP[2], iš dalies keičiantį Bendrąją poziciją 2008/109/BUSP.4.  Sąjungos vyriausiasis įgaliotinis užsienio reikalams ir saugumo politikai ir Komisija kartu siūlo atitinkamai iš dalies pakeisti Reglamentą (EB) Nr. 234/2004.5.  2010/0072 (NLE)PasiūlymasTARYBOS REGLAMENTAS (ES) Nr. …/2010kuriuo iš dalies keičiamas Reglamentas (EB) Nr. 234/2004 dėl tam tikrų ribojančių priemonių LiberijaiEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 215 straipsnį,atsižvelgdama į Tarybos sprendimą 2010/129/BUSP[3], iš dalies keičiantį Bendrąją poziciją 2008/109/BUSP dėl ribojančių priemonių Liberijai[4],atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Komisijos pasiūlymą,kadangi:6.  Bendrojoje pozicijoje 2004/137/BUSP numatytas priemonių, nustatytų JT Saugumo Tarybos rezoliucijoje (JTSTR) 1521 (2003), įgyvendinimas, taip pat draudimas teikti su karine veikla susijusią techninę pagalbą. Joje taip pat numatytas draudimas teikti su karine veikla susijusią finansinę pagalbą. Remiantis ta bendrąja pozicija, Tarybos reglamentu (EB) Nr. 234/2004[5] įvedamas visuotinis draudimas bet kokiam asmeniui, subjektui ar įstaigai Liberijoje arba naudojimui Liberijoje teikti su karine veikla susijusią techninę pagalbą, finansavimą arba finansinę pagalbą.7.  2008 m. vasario 12 d. Taryba priėmė 2008 m. vasario 12 d. Bendrąją poziciją 2008/109/BUSP, kuria šios priemonės patvirtintos ir kartu su kitomis priemonėmis sujungtos į vieną teisės aktą.8.  2009 m. gruodžio 17 d. JT Saugumo Taryba priėmė Rezoliuciją 1903 (2009), kuria iš dalies pakeistos nevyriausybiniams subjektams ir asmenims, veikiantiems Liberijos teritorijoje, taikomos JT ribojančios priemonės dėl ginklų ir su jais susijusios techninės įrangos, taip pat su karine veikla susijusios pagalbos, konsultacijų ir mokymo teikimo. Vadovaudamasi šia rezoliucija Taryba priėmė Sprendimą 2010/129/BUSP, iš dalies keičiantį Bendrąją poziciją 2008/109/BUSP.9.  Todėl Reglamentą (EB) Nr. 234/2004 reikėtų atitinkamai iš dalies pakeisti.10.  Pagal šį reglamentą tvarkant fizinių asmenų asmens duomenis turėtų būti laikomasi 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo[6] ir 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo[7] nuostatų,PRIĖMĖ ŠĮ REGLAMENTĄ:1 straipsnisTarybos reglamentas (EB) Nr. 234/2004 iš dalies keičiamas taip:1. 1 straipsnis papildomas šiuo apibrėžimu:„Sankcijų komitetas – tai pagal Jungtinių Tautų Saugumo Tarybos rezoliucijos 1521 (2003) 21 punktą įsteigtas Komitetas;“2. 2 straipsnis pakeičiamas taip:„2 straipsnis1. Draudžiama:a) bet kokiam nevyriausybiniam subjektui, asmeniui ar įstaigai Liberijoje arba panaudojimui Liberijoje tiesiogiai ar netiesiogiai teikti su karine veikla ir su visų rūšių ginkluotės ir susijusios technikos tiekimu, gamyba, priežiūra ir naudojimu, įskaitant ginklus ir amuniciją, karines transporto priemones ir įrangą, pusiau karinę įrangą ir pirmiau paminėtos ginkluotės atsargines dalis, susijusią techninę pagalbą;b) bet kokiam nevyriausybiniam subjektui, asmeniui arba įstaigai Liberijoje arba panaudojimui Liberijoje tiesiogiai arba netiesiogiai teikti su karine veikla susijusį finansavimą arba finansinę pagalbą, visų pirma įskaitant dotacijas, paskolas ir eksporto kredito draudimą, parduodant, tiekiant, perduodant arba eksportuojant ginklus ir susijusias medžiagas, arba teikti bet kokią susijusią techninę pagalbą; arbac) sąmoningai ir apgalvotai dalyvauti veikloje, kurios tikslas arba poveikis yra apeiti a ir b punktuose nurodytus draudimus.2. Susijusi valstybė narė iš anksto praneša Sankcijų komitetui apie bet kokios techninės pagalbos, finansavimo ar finansinės pagalbos, kuri teikiama ne pagal toliau nurodyto 3 straipsnio 1 dalies a punkto nuostatas, teikimą bet kokiam vyriausybiniam ar kitokiam subjektui, asmeniui ar įstaigai Liberijoje arba panaudojimui Liberijoje. Tokiame pranešime nurodoma visa susijusi informacija, atitinkamais atvejais įskaitant galutinį naudotoją, siūlomą pristatymo datą ir krovinių vežimo maršrutą.“3. 3 straipsnis pakeičiamas taip:„3 straipsnis1. Nukrypdama nuo 2 straipsnio nuostatų valstybės narės, kurioje įsisteigęs paslaugų teikėjas, kompetentinga institucija, kaip nurodyta 1 priede pateiktose interneto svetainėse, gali leisti teikti:a) techninę pagalbą, kuri skirta tik Jungtinių Tautų atstovybei Liberijoje naudotis ar ją remti;b) techninę pagalbą, susijusią su žudyti nepritaikyta įranga, skirta tik humanitariniam naudojimui ar apsaugai su sąlyga, kad susijusi valstybė narė pagal 2 straipsnio 2 dalies nuostatas pranešė Sankcijų komitetui apie tokios techninės pagalbos teikimą.2. Sprendimus dėl prašymų suteikti leidimą kiekvienu konkrečiu atveju priima kompetentingos institucijos, visapusiškai atsižvelgdamos į Tarybos bendrojoje pozicijoje 2008/944/BUSP, nustatančioje bendrąsias taisykles, reglamentuojančias karinių technologijų ir įrangos eksporto kontrolę[8], nustatytus kriterijus. Kompetentingos institucijos reikalauja apsaugos priemonių, kad tokiais leidimais nebūtų netinkamai naudojamasi ir tam tikrais atvejais priima nuostatas dėl pristatytų ginklų ir su jais susijusios techninės įrangos grąžinimo.3. Leidimai neduodami veiklai, kuri jau buvo vykdyta.“4. 4 straipsnis išbraukiamas.2 straipsnisŠis reglamentas įsigalioja kitą dieną po jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas […] [1] OL L 40, 2004 2 12, p. 1.[2] OL L 51, 2010 3 2, p. 23.[3] OL L 51, 2010 3 2, p. 23.[4] OL L 38, 2008 2 13, p. 26.[5] OL L 40, 2004 2 12, p. 1.[6] OL L 8, 2001 1 12, p. 1.[7] OL L 281, 1995 11 23, p. 31.[8] OL L 335, 2008 12 13, p. 99.